Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: való beszámítása a felsõoktatásról szóló többször módosított 1993. évi LXXX. törvény 7/A. §-ának (1) bekezdése
Paragraph Index: 1064

2. A szakmai vizsga részei A szakmai vizsga szóbeli és gyakorlati vizsgarészbõl áll. A szakképesítés vizsgáztatási követelményei azonosak a szakmai követelményekben meghatározottakkal. 2.1. Gyakorlati vizsga: — a jelölt — a vizsgabizottság kijelölése és instrukciója alapján — a repertoárjából 6—10 különbözõ mûfajú, stílusú és hangvételû verset, prózát, illetve énekelt verset ad elõ, esetleg elemzi azokat, — a helyszínen kapott ismeretlen verset vagy prózát mûvészi igénnyel felolvassa, értelmezi, — a leadott önálló est félórás rövidített változatát bemutatja, ezt követõen válaszol a vizsgabizottságnak az elõadóesttel kapcsolatos szakmai kérdéseire (szerkesztés, 2004/46. szám dramaturgia, szövegértelmezés, elõadói, esetleg színpadi megoldások). 2.2. Szóbeli vizsga: A jelölt a MASZK Országos Színészegyesület által közzétett, a hivatásos szakmai szervezetekkel és a vizsgabizottság elnökével egyeztetett — az európai és a magyar színháztörténet korszakait átfogó, és a kiemelkedõ magyar elõadómûvészek pályaképét ismertetõ — tételsorból húzott tételek alapján, komplex módon ad számot felkészültségérõl.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes